Il-Brażil jirtira l-applikazzjoni biex jorganizza t-Tazza tad-Dinja tan-nisa tal-2023
Ġunju 10, 2020 Il-Brażil irtiraw l-applikazzjoni tagħhom biex jospitaw it-Tazza tad-Dinja tal-2023 bil-Federazzjoni tal-futbol tgħid li ħadet din id-deċiżjoni minħabba li l-Gvern ma jaħsibx li hu l-aħjar żmien biex wieħed jorganizza avveniment hekk kbir minħabba l-problemi tal-finanzi tal-pajjiż li ħafna minnhom marru biex tissolva l-pandemija tal-COVID-19. Fi stqarrija, is-CBF qalet li ma tistax tieħu garanziji finanzjarji mingħand il-Gvern u għaldaqstant ikun aħjar li tirtira l-applikazzjoni. Fl-aħħar snin, il-Brażil organizza avvenimenti sportivi kbar bħat-Tazza tad-Dinja 2014, l-Olimpjadi fl-2016 u l-Copa America fl-2019. L-applikanti għat-Tazza tad-Dinja tan-nisa tal-2023 issa huma l-Kolombja, il-Ġappun u l-Awstrlja u New Zeland li flimkien għamlu bid konġunta.